उसगांवः होंडा पंचायतीच्या प्रभाग 4 गांवकरवाड्यार गटारांच्या नितळसाणीच्या कामाक सुरवात जाल्या. गांवचें हें गटार फाटलें एक वर्स कोणेंच नितळ करूंक नाशिल्लें. आतां नव्यानूच तरणाटो पंच म्हूण वेंचून आयिल्ल्या दीपक गांवकारान हें काम रोखडेंच हातांत घेतलें. होंडा पंचायतीच्या माध्यमांतल्यान हें काम सुरू आसा.
 रोजगार हमी येवजणेचो दिसवडो सामकोच उणो आसा. हे येवजणे खाला फक्त 200 रुपया इतलो उणो दिसवडो मेळटा. ताका लागून हे येवजणे खाला कोणूच काम करपाक सोदिनात अशें पंच दीपक गांवकारान सांगलें. आपणें पंचायतीच्या माध्यमांतल्यान 500 रुपया दिसवडो करून हें काम हातांत घेतलां अशी म्हायती गांवकार हांणी दिली.
 होंडा पंचायतीची येणावळ बरी आशिल्ल्यान हें शक्य जाल्ल्याचें मत गांवकार हांणी उक्तायलें. फाटलें वर्सभर गांवचे गटार सामकें बाबत स्थितींत आशिल्लें. आतां ताचें नितळसाणीचें काम सुरू केल्ल्यान थळावे लोक धादोस आसात.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 